  Анжелика Тихонова корреспондент Дэбес ёрос элькунын нырысетӥез луиз, кытын коронавируслэсь прививкаез 80 процентлэсь тросэз улӥсьёс пуктӥзы ни (80,5 процент). Со сярысь элькун тӧролэн но кивалтэтлэн пресс-службазы ивортӥз. Ми ёросамы улӥсез эмъюртын возьмаса ӧм пуке, асьмеос дораз мынӥм – предприятиосы, фельдшер-акушер пунктъёсы потыса вакцинация радъям, та уже фельдшеръёсты кыским Елена Стрелкова, Дэбес ёрос эмъюртысь валтӥсь эмчиПрививка пуктэмъёслэн лыдзыя кыкетӥ интыын Якшур-Бӧдья ёрос (67,5 процентэз улӥсьёссы вакцинациез ортчемын ини), куинетӥ интыын - Красногорск ёрос (63,7 процентэз). Коронавируслэсь прививка 18 арессэс ортчем но пумит луись тодметъёстэм адямиос пуктыны быгато. Пумит луись тодметъёс пӧлы пыро: аллергия, хронической висёнъёслэн лэчыт луон вакыт, паласькись лек висёнъёс но берло ӝыны ар ӵоже коронавирусэн висён. Тодэ вайытом, Удмуртиысь эмъюртъёсын ужантэм но праздник нуналъёсы нимаз ужан радлык юнматӥзы.  Тегъёс: Тазалык Дэбес Удмуртия коронавирус прививка  